کچھ دن مکہ میں قیام کے بعد آنحضرت ﷺ نے ان کو ان کے گھر واپس کر دیا اور فرمایا کہ میں عنقریب یثرب ہجرت کرنے والا ہوں ، اس لیے بہتر یہ ہے کہ تم اپنی قوم میں کار اسلام کی تبلیغ کرو ، شاید خدا ان کو فائدہ بخشے اور اس صلہ میں تمھیں بھی اجر ملے ، انھوں نے آپ کے حسب ارشاد روانگی کی تیاری شروع کر دی اور وطن کا سفر کرنے کے قبل اپنے بھائی انیس سے ملے ، انھوں نے پوچھا کیا کرکے آئے ، جواب دیا ، اعتراف صداقت کرکے اسلام کا حلقہ بگوش ہو گیا ہوں ، یہ سن کر وہ بھی دائرہ اسلام میں داخل ہو گئے ، یہاں سے دونوں تیسرے بھائی امنا کے پاس پہنچے ، وہ بھی مشرف باسلام ہوئے ، اس کے بعد تینوں وطن پہنچے اور دعوتِ حق میں اپنا وقت صرف کرنے لگے ، آدھا قبیلہ تو اسی وقت مسلمان ہو گیا اور آدھا ہجرت کے بعد مسلمان ہوا ۔
Entity: مکہ — Type: /location/city, /building, /location